Иван Вазов
Бардът

chitanka.info

Певец със песен гръмогласна

прославяше юнаци, битки.

Прие венец — награда красна, —

обсипан бе с цветя и китки,

запя на лира песен мека

за тайни блянове, копнежи —

за вечното у человека, —

но никой туй не забележи.

И той въздъхна: „О, песнички,

без ек останахте!… Не жалея:

до днеска громко пях за всички,

сега за себе само пея!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.